JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas Iisraeli valitsuskõnelused on lõpuks selginemas?
Benny Gantz sai mandaadi, kuid kas see läheb tal korda?
Koroonaviirus valitseb mitmel moel meie tänast uudistesaadet.
See nii komplitseeris kui selgitas olukordi.
Iisrael on olnud juba üle aasta ilma parlamentaarse valitsuseta
ja Netanyahu on juhtinud vahevalitsust peaministri kohusetäitjana.
Kolmed valimised on peetud
ja endiselt pole ükski blokk ega partei saanud selget enamust,
mille toel saaks moodustada toimiva valitsuse.
Esmaspäeval, 16. märtsil, kogunes uus, 23. parlament
ja andis ametivande,
kuid koroonaepideemia tõttu tehti seda 10-liikmeliste gruppide kaupa.
Täna, kui käsil on märtsi teine pool, on olukord sedavõrd pingeline,
et president Rivlin pidi andma valitsuse moodustamise ülesande
ühele kahest suurbloki juhist, kas Netanyahule või Benny Gantzile,
et vältida neljandaid valimisi.
President kutsus parteijuhid kokku
arutama võimalikku ajutist ühisvalitsust,
kui puuduvad eeldused pikemaks valitsuskoalitsiooniks.
Sinivalge juht Benny Gantz polnud siiski lõpetanud
igasuguste vahendite kasutamist võimulepääsemiseks.
Ta sai end toetama napi enamuse, 61 parlamendiliiget,
kelle abil ta püüab saada valitsuse moodustaja rolli,
kasutades ära ühendatud araabiaparteide esindajaid.
Kuigi Sinivalge sai valimistel kibeda kaotuse,
Benny Gantz alla ei andnud.
Ta kutsus kokku kõik Likudi-vastased parteid ja koondas nii enda taha
vähemalt teoorias parlamendi enamuse, ehk 61 rahvaesindajat.
Mainitud araabiaparteide toetusel on siiski kõrge hind.
Nad toetavad Gantzi vaid selleks, et ta saaks valitsuse moodustaja rolli.
Kas Gantz suudab seejärel ka valitsuse luua, on teine asi.
Araabiaparteisid valitsusse siiski ei võeta.
See on olnud juba pikalt Sinivalge ja Israel Beiteinu partei poliitika.
Toetus Benny Gantzile lõpeb siis,
kui araabiaparteide nõudmisi hakatakse uurima selles võtmes,
et nad toetaksid Gantzi võimalikku vähemusvalitsust.
Nad nõuavad, et juudid ei tohi Templimäel käia.
Nad nõuavad iseseisvat Palestiinat 1967. a sõja eelsetes piirides
ja USA saatkonna Jeruusalemmast ära kolimist.
Nad nõuavad, et Hamasi ja Islamidžihaadi raketirünnakutele
ei tohi vastata, sest need on õigustatud,
ja kõik terrorismis süüdimõistetud palestiinlased tuleb vangist vabastada.
Nad nõuavad kõigi asunduste lammutamist
ja ka kõigi nn pagulaste vaba tagasikolimisõigust,
mitte ainult võimalikku Palestiina riiki,
vaid kogu ülejäänud Iisraeli aladele.
President Rivlinil ei jäänud muud üle,
kui anda valitsuse moodustamine ülesandeks Gantzile.
Araabiaparteide toetus otsustas asja.
Kas see Gantzil õnnestub, on iseasi,
sest tema endagi parteis esineb jõulist vastuseisu sellele,
et araabiaparteidele ja nende 15 rahvaesindajale
antaks sellist võimu, nagu nad on nõudnud.
Benny Gantzil on nüüd neli nädalat Iisraeli valitsuse moodustamiseks.
Kui olukord seejärel nõuab, võib ta saada kaks nädalat lisaaega.
Muul juhul annab president ülesande
hetkel ametisolevale peaministrile Benjamin Netanyahule.
Netanyahu pidi astuma kohtu ette selle nädala teisipäeval, 17. märtsil,
et kuulda talle esitatud süüdistusi,
kuid koroonaepideemia tõttu
lükkas justiitsministeerium istungi 24. maile.
Kogu maailma levinud koroonaviirus näis olevat haaranud ohjad ka Iisraelis
nii valitsuskõneluste osas kui riigi majanduselus,
mis on suures osas halvatud.
Neljapäeva õhtul, 12. märtsil, teatas valitsus, et sulgeb piirid,
sh välismaalt saabuva lennuliikluse. See omakorda peatas koheselt
sadade tuhandete turistide saabumise.
Hotellid ja kõik, mis sõltub turismist peatus möödunud nädalavahetusel,
mis tähendas kohest suurt töötust hotelli- ja toitlustussektorites.
Palestiina omavalitsus teatas aga juba nädal varem, märtsi algul,
et sulgeb kõik piirid kuuks ajaks, kuni paasapühani,
kuid pikendab seda ilmselt kaugemalegi.
Peaminister Netanyahu teatas,
et Iisraeli valitsus võtab kasutusele luureteenistuste võimed ja organid,
et leida võimalikke koroonaviiruse kandjaid.
Samas kehtestas valitsus uusi piiranguid avalikele kogunemistele,
mis tähendab põhimõtteliselt sadade restoranide ja kohvikute sulgemist,
mis oleks juhtunud enamjaolt ka juba turismi puudumise tõttu.
Koolid, lasteaiad ja teised õppeasutused sulgesid kohe uksed
ning inimestel kästi võimalikult palju kodus viibida
ja vältida liikumist avalikes kohtades.
Poed, haiglad ja kiirabipunktid jäävad lahti,
kuid kõigil töötajail, kel vähegi võimalik,
soovitati teha tööd kodust vähemalt järgmised 2-3 nädalat.
Piirangud puudutavad osaliselt ka riigi armeed,
kuid selle töökindlus pole kuidagi ohustatud,
ütles kaitseminister Naftali Bennett.
Iisraeli luure- ja tehnoloogiasektori eest vastutav minister Ofir Akunis
teatas mõne päeva eest, et riigi teadlased on lähedal
vaktsiini arendamisele koroonaviiruse vastu.
Vaktsiini globaalseks pandeemiaks arenenud viiruse vastu
on arendatud MIGAL-is, Galilea Uurimisinstituudis.
Kui kõik läheb plaanide kohaselt,
peaks vaktsiin valmima paari nädala pärast,
ja olema saadaval juba umbes kolme kuu pärast.
Minister Akunise sõnul on arendatud sarnast vaktsiini
teise viirustüübi vastu juba pikemat aega,
mistõttu MIGAL oli valmis
kohandama seda COVID-19 ehk koroonaviiruse suhtes.
Üks Iisraeli tuntumaid rabisid, lõpuaegade spetsialist Levi Sudri,
avaldas ortodoksi juutide kontrollitud meedias
koroonaviirusega seotud otsese hoiatuse Vatikanile.
Rabi Sudri sõnul on koroonaviirus selge jumalik hoiatus inimkonnale
ja seda tuleb seetõttu tõsiselt võtta.
Tema sõnum Vatikanile oli,
et kui Katoliku Kirik ei tagasta Rooma ajal Jeruusalemmast
Herodese templist ära viidud templiteenistusriistu,
ründab koroonaviirus ka Vatikani.
Rabi põhjendas oma väidet sellega,
et Itaalia on juba praegu üks enim viirusest saastatud riike maailmas,
mistõttu eksisteerib vastav selge seos iidse Rooma ja tänase Vatikani vahel.
Ta põhjendas oma väidet
prohvet Taanieli kuulsa kuju võrdlusega,
kus kuju jalad sümboliseerisid tulevast Rooma impeeriumi.
Rabi Sudri sõnul tähendab koroona ka krooni.
Rooma varastas toonaselt Juudalt ja Jeruusalemmalt krooni, templi aarded,
mistõttu neid on nüüd löödud krooniviirusega.
1. sajandi Rooma juudi ajaloolase Josephus Flaviuse kinnitusel
viidi templi aarded tõesti Rooma ja paigutati 75. a AD
Vespasianuse ehitatud nn Rahu templisse.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee